
Simlai -1 


Thiam in 


Zil in 


Hia in 


Sim in 



Sim chuh hiatna a hi. Sim tarn chuh hiat tamna a hi. Hiatna tawm chuh 
mi ngawl a hi. Sim tarn in. Hiat tarn tup in. 

Zil chuh thiamna a hi. Zil tarn chu thiamna hauna a hi. Thiamna hau lo 
chuh mi mawl a hi. Zil tarn in. Thiamna hau tup in. 


Sinna 


2. Ziksakdi. 

(a) . Sim tarn tawm 

(b) Hiatna tup ngai 


1. Simsak di: 

(a) Sim Hia 
Zil Thiam 

(b) Hiatna a hi 
Thiamna a hi 


(c) Zil hau mawl 

(d) . Thiamna mi tup 


3. Dawtnate hi dawns huan pia in. 

(a) Bang ding ah sim di a hi em? 

(b) Sim tarn phatna bang? 

(c) . Bang gual chuh mingawl a hi em? 

(d) Bang hi gua in a ti em? 

(e) Bang ding ah zil di? 

(f) Thian hauna ding ah bang bawl di? 

(g) Bangte mi mawl a hiu em? 

(h) Bang tup in a ti em? 

Simlai - 2 

IN KUAN MASAPEN 


A dam chuh mi masa pen a hi. A zi min, Evi a hi. A chapa upa penu 
Kaina a hi. Kaina sang, Abel a hi. A bel sang seth a hi. 

Pathian kipuapi. A dam a hi. Adam kipuapi Seth a hi. Kaina in lo a 
bawl ah, Abel in belam a vul hi. Kaina in a sangpa a eng in, a that hi. Pathian 
in tual thatpa chuh a gawt hi. Kaina in thai a chinte a ga thei ta pua hi. 

Sinna 

1. Simsak di: 

(a) Adam, masa, upa, belam, sangpa 

(b) Abel, Seth, that, gawt, thai, Pathian 

2. Zik thaw ding: 

(a) Mi msa pen a hi. 

(b) Evi a hi. 

(c) A cha upa penu a hi. 

(d) Abel, bawl, tual, pua, kipuapi 

3. Dawnhu ding: 

(a) Mi masa pen kua a hi em? 

(b) Evi pawsal kua a hi em? 

(c) Cha upa pen kua a hi em? 

(d) Kaina sang sawn kua a hi em? 

(e) Seth in Pathian a kipuapi em? 

(f) Tual thatpa min gen in? 

(g) Gawt ah um kua a hi em? 

(h) Bang ziak ah Kaina thai ga lo a hi em? 

4. A nuai ah thumalte hih bang tina a hi em? 

(a) sang, (b) sangpa, (c)kipua, (d) kipuapi, (e)Tual that, (f) Thai, (g) gawt 

Simlai - 3 

NISAVAKNA 



Zia khih vanlam thil a hi. Thapi leh aksite le vanlam thil a hiu hi. Nisa 
khi'n, ama vakna a kinei hi. Thapi leh aksite khi'n vakna a kinei puau hi. A 
vaknau chuh nisa ah kipat a laku a hi. 

Nisa suak hun zingkal a hi. Nisa a sun tak leh sun hun a hi. A turn tak leh nitak 
a hi. A thim tak leh zan a hi sek hi. 

Lei hin kipei kawm in nisa a vel hi. Thapi in lei a vel hi. Aksi van ah 
sim senlo a um hi. A bum ah um Sizuhei kiti khat a um hi. A bum dang khat 
Bawmbial kiti le a um hi. A chang ah a umna ngai ah mallam ah um sek khih 
Mal-aksi a hi. Zingkal ah suak sek a lian pakhat khih Zingsawl a hi. Nitak ah 
a lian pakhat khi Nitak-sawl a hi. 

Vak umna thim a um thei pua hi. Vak in thim a del mang hi. Thim in 
vak a lua dawk zo pua hi. Sun ah nisa a vak ah, zan leh thapi a vak sek hi. 

Sinna 


1. Simsak di: 

(a) nisa, aksi, suak, sim, sun 

(b) thil, thapi, turn khi, khat pakhat 

(c) vak, vakna, vaknau, tak, taku, nitak 

(d) sizuhei, Bawmbial, Zingsawl, Nitaksawl 

(e) vanlam, mallam, malaksi, zingkal 

2. Gen ah zik sak ding : 1. (2), (3) 

Et ah zik sak ding: 1.(4), (5) 

3. Dawnhu ding: 

(a) Vakna kinei bang a hi em? 

(b) Bang hun leh zan a hi sek em? 

(c) Sun ah bang a vak sek em? 


9 


Simlai -4 



Malai ah mi leh sate chuh a kengu in a chiau hi. Tui chung ah a hi leh 
a zap thawu hi. Mite chuh sakawl, saipi, sangawngsau chung ah a chuangu 
hi. Vachate a hiu leh a thau in a lengu hi. Gulte a hiu leh a tumpiu in a kithawl 
thawu hi. Tui chung ah pum leh kuang in a kitawl seku hi. 

Tu hin dak in lah, envel tia. Lamlian ah gari tam tak a tai hi. Rail, gari, 
bus, scooter, jeep, auto-rickshawte a tai mu in la. Khawl(engine) nei chiat a 
hiu hi. A chung ah mi a chuangu hi. Cycle leh rickshaw a hiu leh khawl nei lo 
a hiu hi. 

Chung lam ah lenna, helicopterte le a lengu hi. 


Sinna 


1. Simsakding: 

(a) Mi sate, vachate, gulte 

(b) Kengu, thau, pum 

(c) Sakawl, saipi, sangawngsau 

(d) A kengu in a chiau hi. 

(e) A zap thawu hi. 

(f) A chuangu hi. 

(g) A kilawlu hi. 

(h) A taiu hi. 

(i) A lengu hi. 

2. Ziksak ding : 

Train, Bus, Car, Jeep, Truck, Auto-rickshaw, Cycle, Aeroplane 

3. Dawnhu ding: 

(a) Malai mite chuanna bang bang a hiu em? 

(b) Tulai mite chuanna bang bang a hiu em? 

(c) Gul bangti chia a hi em? 

Simlai - 5 

PENGPELEP 



Leng vel vel pengpelep, 
Ham pak lo pak vel lep lep; 
Pak chung ah a chu in, 

A pakcha zu a chawp hi. 
Ganhing lungsiat umcha hih, 
Man pua hi tiu in, 

That pau hi tiu. 

S1MLIA - 6 
MANIPUR 


Manipur hih gam hawi tak a hi. Gam pha 
tak le a hi. A lailung ah Tuibangpi(Lotak), dil 
lian khat a um hi. Phai gam in Tuibangpi a kual 
khum hi. Thingtang gam in phaigam a um 
kimvel hi. 

Loktak kiang ah Moirang khua a um hi. 
Khamba leh Thoibite khua a hi. Netaji Subhas 
Chandra Bose lim a um hi. Ama chuh India mi 
hangsan pakhat a hi. Imphal Kangla ah Leng 
kulpi a um hi India khawpi Delhi a hi. Delhi ah 
Lalkila Kulpi (Red Fort) thupi tak a um hi. 



Sinna 

1. A nuai ah dawtnate hih dawnhu in. 

(1) Manipur bang gual gam a hi em? 

(2) Dil lian min bang a hi em? 

(3) Tuibangpi tang in a um kimvel em? 

(4) Phaigam bang in a um kimvel em? 

(6) Moirang ah kua lim a um em? 

(7) India khawpi bang a hi em? 

2. Sim sak ding: 

Manipur gam pha a hi. 

Phai gam a hi. 

Thingtang gam in a kual khum hi. 
Tuibangpi dil a hi. 

Khamba leh Thoibi khua a hi. 

Simlai - 7 


NUNNAWP 


Nunnawp hih kipakna thil a hi. 
Khangluite in Thazing tha ah 
nunnawp a bawlu hi. Zia chuh 
Thazinglap a tiu hi. A nawp dan chuh 
thu lipsip ah kigen a hi. Loma zin hun 
a hi. Tulai September tha hih a hi. 
Chapchal kut le nunnawp thupi 
pakhat a hi, Lo vat zaw Chapchal 
sung ah kimang sek a hi, 



Christmas nunnawp pakhat a hi. Jesu Krista pianna lawpna a hi. Ama, 
khawvel sual tantu a hi. Kumthak lawp le nunnawp khat a hi. Kum thak tiang 
i dam ziaku’n i kipaku a hi. Manipur ah nunnawp dangte chuh Yaoshang, 
Idul-fiter. Gan-ngai, Luingaini tite a hiu hi. Nunnawp ah chun lam in, khuang 
beng in, la le a sa seku a hi. 


Sinna 

1. Sim ding: 

Thazing lap nunnawp a hi. 

Khristmas ah la a sau hi. 

Ganngai ah lam leh la sak a thuau hi. 
Jesu Khrista chuh sual tantu a hi. 
Luingai le nunnawp pakhat a hi. 

2. Dawtnate hih dawnhu in. 

(a) Thazing lap hi bang a hem? 

(b) Khnstmas ah bang a bawlu em? 

(c) Yaoshang ah bang a bawlu em? 

(d) Jesu Khristabang a hi em? 

Simlai - 8 


KHAMBA LEH THOIBI 


Malai in Moirang ah tangval pakhat a um hi. A min Khamba a hi. Mi 
lian tak a hi. A tha a hat hi. Nungak mel pha ma ma pakhat a um hi. A min 
Thoibi a hi. Khamba leh Thoibi kingai a hiu hi. Nongban in le Thoibi a ngai 
hi. Ama leng cha a hi. 

Khoirentak gam ah sakei hang pakhat a um hi. Khamba leh Nongban 
chuh sakei man zo zo Thoibi chang di a tiu hi. 

Khamba leh Nongban chuh sakei kimattek ding in a kuan tau hi. 
Nongban in sakei a lau hi. Sakei in Nongban a hawl hi. Khamba in sakei a 
hawl hi. A kihawl tuau hi. Sakei in Nongban a that hi. Khamba in sakei a man 
in a that hi. Nongban in Khamba kiang ah ngaidam a dawn hi. 


SINNA 

1. Sim sak di; 

Khamba mi thahat a hi. 

Thoibi in Khamba a ngai hi. 
Khamba in Thoibi a ngai hi. 
Nongban in Thoibi a ngai hi. 
Nongban leng cha a hi. 

Khoirentak ah sakei a hang hi. 
Nongban in sakei a lau hi. 

Sakei in Khamba a lau hi, 

Sakei in Nongban a that hi. 
Khamba in sakei a that hi. 

2. A chung ah dawtna sim sak zaw tak leh dawng ding: 

Mi thahat kua a h’em? 

Thoibi in kua a ngai em? 

Thoibi ngai mi dang kua a hi em? 

Sakei hang umna khawi tak a hi em? 

Nongban in a lau bang a hi em? 

Sakei in a lau bang a hi em? 

Sakei kua in a that em? 

Sakei in kua a that em? 


16 


Simlal - 9 
BI AKIN 



Pathian hona mun a tam hi. Moirang ah Ibudho Thangjing a honau in 
khat a um hi. Zia chuh laishang a hi. Kangla ah Ibudho Pakhangba sulnung a 
um hi. 

Lengpa kul sung Shri Shri Govinda mandir a um hi. Hindute in mandir 
ah pathian a hou hi. 

Sikh mite ho in chuh Guruduara a kiti hi. 

Khristiante ho in chuh biakin a hi. Church le a kiti hi. Biakin ah la a 
sau hi. A pauchapu hi. Pathian thu le a genu in a ngaithau hi. 


SINNA 


1. Dawtnate hi dawnhu in: 

(1) Biakin kiti bang a hi em? 

(2) Thangjing laisang khawi ah a um em? 

(3) Pakhangba sulnung khawi ah a um em? 

(4) Mandir kiti bang a hi em? 

(5) Church kiti bang a hi em? 

(6) Gumduara bang a hi em? 

2. (1) Hindute ho in bang a hi em? 

(2) Khristiante ho in bang a kiti em? 

(3) Muslimte ho in bang a hi em? 

(4) Sikhte ho in bang a kiti em? 


3. Hotu in a gen ah, naupangte’n a zik ding: 
Kha, Khan, Khiak, 

Pha, phan, phiak 
Tha, than, thiak 

Simlai -10 


NAUPANG HANGSAN 


Malai in kau nei pakhat a um hi. 

A khutban a sau ma ma hi. Thithakhut 
saupa a tiu hi. Nisa a turn phat phat leh a 
hung vak vel sek hi. Mi zosia in a lauu 
hi. Kawt a kikhak khum seku a hi. 

Naupang a sawk daw sek ziak in 
naupangte a kiselgu seku hi. 

Ngama naupang hangsan a hi. 

Zing ma tak in a tho in a dam thei hi. 

Kihel a thanuam hi. A kichawm in a 
taivel sek hi. A tha a hat hi. A pa in bang 
ma lau ki in a ti hi. 

Kau khutsau khat Ngamate in in 
a chia hi. Kawt in a khut a va thun lut hi. Naupang sawkdaw di gua a hi. 
Ngama in a heicha a la in kau khut chuh a tu tan hi. 

SINNA 

1. Kam ah dawnhu sak di: 

(a) Thitha khut sau chuh bang a hi em? 

(b) Khut saupa chu bang tik leh a hung sek em? 

(c) Mi zosia a bang ti um seku em? 

(d) Naupangte a bangti umu em? 

(e) Ngama in thitha khut sau a lau em? 

(f) Zingkal ma tak leh Ngama bang ti’n a um sek em? 

(g) Thitha khut kua in a tuk tan piak em? 

2. Simsak di: 

Tuma ah khan kau nei pakhat a um hi. Ama chuh thitha khut sau a tiu hi. 
Ngama in khut a tuk tan piak hi. Kau nei chu a zammang hi. 

Simlai -11 

HAUSA Cl IANU 



Phaileng kiti khua pakhat a um hi. A hausapa min Khualzakhai a hi. 
Busun leh saliang a ne seng ngai pua hi. Kum sin leh a khawteu in bu tampi- 
pi a tho dawk seku hi. Chemsat, sipzawn, khutkalan tite a nei seku hi. 

Gancha a hau hi. Sial 50 a nei in, a pi 30, a chal nau nga nei 5 a nei hi. 
Vawkcha, uicha, akcha, kelcha haw chuh a in tual dim in a um hi. Khi leh 
dakpi, dakbu, dakchal tite chuh a sungpi dim in a um hi. Sana dangka a hau hi. 
Bangma taksap a nei pua hi. 

Hausa maleh chapa a nei pua’n, suan mang a hi. Chanu melpha tak 
pani a nei hi. A chanu, Neizokim a lian zaw a hi. A nungak phat in kicheina 
bep a buaipi hi. Na a sem nuam pua’n zing le a tho ngai pua hi. Nuam tak in in 
ah a lum zing ziang hi. A taksa a hung sia, an a du ta pua’i. A ti a hungna deu 
deu hi. Damlo in a thi ta a hi. 

A nau Sawnting chun na zosia a sem hi. An a du ah, a taksa in a cho hi. 
A mel a hung pha ma ma hi. A pa in a thi sanphat in, a pa go zosia a kilua ta a 
hi. 


SINNA 

1. Sim sak di: Zillaite khatvei chiat sim sak di. 

(a) Busun, saliang, hausa 

Sipzawn, khutkalan, khua 
Sial, vawkcha, akcha, kelcha 

Khuatzakhai, Neizokim, Sawnting. 

Dakpi, dakbu, dakchal, 

(b) I taksa pha hen i ti leh zing thaw vak ding a hi. Kisil thiang zing in. 
Puante suthiang zing in. 

Kihel in la kichawm vel lumlet zing in. An nek di tak leh la khut 
sawp thiang in. 

2. Dawtnate hi dawnhu in: 

1. Khualzakhai hausa a hi em? 

2. Khualzakhai a hausa em? 

3. Phaileng khuate in bu bang zat zat a neiu em? 

4. Suanmang kua a hi em? 

5. Neizokim a dam thei Iona ziak bang a h’em? 

6. A pa go kua in a lua em? 

Simlai -12 

KHUTDAW TIMAW 



Thangtinkai in khut dawpa chuh a va 
sidawk hi. A lungsia ah mei a sem piak hi. Puan le 
a khu hi. An a piak leh khut dawpa in mak a sa hi. A kipak ma ma hi. 


Thing phung khat nuai ah khutdaw pakhat 
a ipmu hi. A puanak a tel del dul hi. A dial chen le 
a tel del dul hi. A gil a kial ah, a timaw hi. A gawng 
ah, a tumpi le a tep del dul hi. 

Phalbi lai a hi. Dap a sa in a kithing thing 
hi. Puan lum sil ding a nei pua hi. A gil a kial ziak 
in dap a thuakla diak hi. 


An a nek va phat in a ti a hung kimal ta’i. A tha a tho ah, a ding zo hi. 
Thangtinkai kiang in, “Damsawt in, huasa in,” a ti hi. A kipak ma ma hi. 
Thangtinkai a hung hausa ta’n sawt tak a dam hi. 


Sinna 


1. Sim ding 

(a) Khutdaw, puanak, gilkial, phalbi, kithing, thuakla, sidawk, piak, kipak 
kiang, ziak, ipmu, phung, thing, deldul, dekduk, dial, diak 

(b) Khut dawpa a gil a kial hi. 

Phalbi dap a thuak hi. 

Puanak a lui ta hi. 

An a ne zo hi. 

A ding in a chia mang hi. 

2. Kam ah dawnhu ding: 

(a) Khutdawpa khawi ah a ipmu em? 

(b) A puanak bang gual a hi em? 

(c) Bang ziak ah kithing a hi em? 

(d) “Hausa in,” ti khah kua a hi em? 

(e) Thangtinkai a dam sawt em? 

3. Zil saktu in naupangtete a zik sak di: 

Khutdaw, gilkial, puanak, 

Phalbi, kipak, kithing 
Del dul, dek duk, diak. 

Simlai -13 


NEWS 


Thusuak (News) sim a pha hi. Thu tamtak 
hiatna a hi. Thu pha leh thu sia le a um hi. 

Thu lau um a um ah, thu phachuam le a 
um hi. Mat ding leh zui ding thu le a um hi. Thu 
kisuana tamtak a um hi. Pau chuam chuam ah 
kisua a hi. Thu kisuana khen khatte a hi leh Times 
of India, Telegrapha, Imphal Free Press, Sangai Express, Manipur Express, 
Nisin Thuhiltu leh a dang dang. 

Thil tungte a kisua sek hi. Thil hung tung di le a kisua hi. Thu kisua 
zosia hih a dik suak pua hi. 

Nisin thusuak sim in. Phat chuampi in la. Hiatna kibelapna a hi. 
Thiamna kibelapna a hi ban in, pilna muna le a hi. 



Sinna 


1. Dawtnate hi dawnhu in: 

(a) Thu kisuana la hiat khenkhat gen in. 

(b) Thusuak (news) sim phatchuamna bang bang a hi em? 

(c) Thusuak (news) ah bang gual thu a kisua sek em? 

2. Mu lo in ziak in: 

Kivenna, kisuana, kibelapna, hiatna, muna, thiamna, pilna, kisua, zosia, 
Sangai, pha. 

3. Sim ding: 

Thusuak (news) ah thu chaum chuam a kisua hi. Sim a phachuam hi. Thu 
umsa leh hung um di le a kisua hi. Hiatna belap in pilna mu in la. 

Simlai -14 
KANU 



Aw, he nu 
Ei hingtu he nu 
Ka hun za hi, nang, he nu 
Ka hung let ah, 

Ka hat tak leh, 

La na sep piak ing ka. 

Kei lungsiat tak ah 
Ei la vak seiliantu 
Hiamil pua’ng ka, aw he nu. 


25 


Simlai -15 

GUA TUI 



Nisa a sa hi. Mei sang in nisa a sa zaw hi. Nisa in tui a khaw hi. Tui hu 
a leng to hi. Tui hu sumpi a suak hi. Hui in sumpi a khaw vawt hi. Sumpi vawt 
chu tuimal a suak hi. Gua chuh a hung zuk tak leh gua tui a kiti kit hi. 

Sinna 


Sim ding: 

(1) Nisa a sa hi. 

Tuihu a leng hi. 

Sumpi tuihu a hi. 

Sumpi a vawt hi. 

Sumpi vawt in tui a pai a hi. 

(2) Kam in dawnhuna pia’n: 

(a) Nisa leh mei khawi zaw a sa zaw em? 

(b) Tuihu bang a suak em? 

(c) Tui pai bang a hi em? 

(d) Sum bang a hi em? 


Simlai -16 


THING 



Thing dua buk pha hih 
Hepi thiam la hi. 

Sun nisa nuai ah 
La lim ka bel ah; 
Bang tik lai in le 
Lei chimchak pua hi. 
Zu leh vate'n le 
A belu la hi. 

Hui vawt a han in 
Ei suhal kit hi. 

Zai gual thing pha hih, 
Kua ma'n suam kiu hen 
Kua ma'n phuk dau hen 

Simlai -17 


LENGTHEI 


Lengthei hih sung hatna damdawi pakhat a hi. 
Gawl a su nuam hi. La sak nawpna a hi. Kal le a chawk 
hal hi. Taksa sung ah tui kikhawl ziak ah natna le a sudam 
hi. Thin natna damdawi le a hi. Khuhip damdawi le a hi. 
Khaksaw a suzak hi. Gawl thak kikhu le a sudam thei hi. 
Gawl natna damdawi phatak a hi. Vitamin C nei tarn pawl a 
hi. 

Thei chi chuam chuamte in phatna chi chuam 
chuam a nei chiatu hi. A hi'n a lah thei khenkhat gu nei a 
um hi. Ziate chu i nek leh thi ziang thei a hi. 



Sinna 


1. Sim thaw ding: 

(a) Lengthei, damdawi, lasak, nawpna, khaksaw, khuhip, kikhu, 
khenkhat, chuam, chiat thi, theina, thin, sudam, suzak. 

(b) Lengthei damdawi a hi. 

Kal a ding in le a pha hi. 

Kikhu phatna le a hi. 

Gawl natna damdawi a hi. 

Thei nek a pha hi. 

Thei gu nei nek lo ding a hi. 

Thei nek theilo chi a um hi. 

2. Zik thaw ding 

(a) Lengthei, damdawi, khaksaw, kikhu, khenkhat, nawpna, sudam. 

(b) Theinek a pha hi. 

Lengthei damdawi pakhat a hi. 

Kikhu phatna a hi. 

Simlai-18 


LA GINNA CHAPOPI KI IN 


Lalpu in Pathian a awi hi. Ni khat tui a hung lian hi. A in sung tui in a 
chum ta hi. A in sawng khatna ah a kal dawk hi. Kuang ah a va tawldaw guatu 
leh a ut pua hi. “Pathian in ei veng na in a,” a ti hi. A in sawng khatna tui in a 
chum ta hi. Kuang ah a va tawl daw guat kitu leh a ut kit pua hi. “Pathian in ei 
veng na in a,” a ti kit hi. 

A in sawng nina tui in a chum to kit hi. A in sawng nina chung ah a 
kaldaw leh tek in a seplum hi. A thagau Pathian kiang a tung to hi. Pathian 
kiang in, “Tui khan lai ah bang a ti ah ei veng him lo la hi em,” ti’n a phul hi. 
Pathian in, “Nang panpi ding ah kuang ah ka hung hi. Nang la ut pua a hi kha 
lam,” ti in a dawnhu hi. 


SINNA 

1. Sim thaw ding: 

(a) sawng, kuang, kiang, ding, bang, tung, veng, khalam, khan, patman, 
panpi. phul, pua, guatu, thagau, seplum. 

(b) Pathian awi a hi. Tui in a chum hi. A kaldawk hi. Ei veng na in a. A ut 
pua hi. A ti kit hi tek in a seplum hi. Pathian a phul hi. A hi khalam. 
A dawnhu hi. A chapopi hi. 

2. Mulo ah zik ding: 

Pathian, thagau, kuang, khang, kiang, panpi, khalam 

3. Dawnhuna pian: 

(a) Lalpu in bang a awi em? 

(b) A khang/lian bang a hi em? 

(c) Bang ah a tawldaw guau em? 

(d) Tawl daw di Lalpu a ut em? 

(e) Lalpu in kua a phul em? 

(f) Tek in kua a seplum em? 

Simlai -19 


SUNG TAWM LEH TAM 



Kaipute chuh sung tam a hiu hi. Unau pawsal panga leh numei pasagi 
a hiu hi. A kivak zo puau ah a chagau hi. Amau unau nasep a kinawktua seku 
hi. A lian lam in kei a lian a tiu in a neu lam in kei a neu a tiu hi. A mi laite in 
a sem gim penu hi. A taima pen le a hiu hi. A insungu a he tup zo puau hi. A 
insungu a thiang pua’n a pawlcheu hi. 

Siakneikhupte a hiu leh mi insung tawm a hiu hi. Unau pawsal pani leh 
numei pakhat bep cha a hiu hi. Nasep ki-eng a um puau hi. Kuama a kingansia 
tua puau ah, a ki-awng-awt le a um puau hi. A hausau ah a kiningtingu hi. 
Kuama a eng puau hi. A thuamphuau a thiang ah, a insungu le a thiang hi. 

SINNA 

1. Dawtnate hi dawnhunapian 

(a) Kaipu chate bang zat a hiu em? 

(b) Siakneikhup in chat bang zat a nei em? 

(c) Sungtam bang tina a hem? 

(d) Sungtawm bang tina a hem? 

(d) Sung tamte insung a thiang em? 

(e) Sung tawmte insung a pawlche em? 

(f) Sung tam leh tawm khawi a pha zaw em? 

(g) Kua insung a chaga em? 

Simlai - 20 


SANA 


l t 








Thik chi tam tak a um hi. Ziate chu sana, dangka, sumsan sumeng, 
ngen, suankang, thiktak tite a hiu hi. Sana hi a mantam pen a hi. Jesu Khrista 
pian ah michiangte in sana a piau hi. Mihing ah piangte lak ah Jesu Khrista le 
a man tam pen a hi. A lopi pen a hi. A lul pen a hi. 

Sana thian dan tena carat (karat) a hi. Thik dang tawh kihel lo sana chu 
karat 24 kiti a hi. Sana thiang pen a hi. A pum ah sana chu karat 24 a hi. 14 
karat a hi leh a se 10 chu thik dang a kihelpi tina a hi. Sana thiang karat 24 
chuh Thailand, Indonesia, Hongkong, ti gam vel in a kimu hi. Europe gam ah 
carat 18 leh 14 tite a hi. Britain ah karat a kimang pen hi. America ah karat 14 
a chia pen hi. A ngenchang ah nem a hi ziak in thik dang tawh a hel seku hi. 
Copper tawh kihel chuh a sanlau ah, dangka tawh kihel a hi leh a eng (green) 
hi. Palladium tawh a kihel leh a kang (vam) hi. 

Simlai - 21 


LONASEP 


kiti a hi. Mangte chuh a chawm 


Thingtang: Thingtang mite in 
gamlak ah a lo dingu a hawl dawku 
hi. Zia chuh lo en, kiti a hi. Lo ah 
thing zosia a phuku hi. Zia chuh lo 
vat kiti a hi. Thing kiphukte chuh 
chap a kiti hi. Chap a keu phat leh 
chapchal a kiti’n zia chuh mei ah a 
halseku hi. Zia chuh lo hal kiti a hi. 
Chap kangtum zo lote chuh mang 



khawmu in a hal seku hi. Zia chuh mang chawm kiti a hi. Mang a chawm zaw 
taku leh bu tuthaw in a tuu hi. Hampa a ke tak leh a tho seku in, zia chuh lo tho 
kiti a hi. Bu a min tak leh a kung bul ah a attan ua, a lawm lawm in a siau hi. 
Zia chuh bu at kiti a hi. Bu lawm chuh buphal kiti a hi. Bu phalte chuh mun 
khat ah a pu khawm in, a bu a khenthau hi. Zia chuh bu vua kiti a hi. Bu 
vawkna ding ah lei kicho cham chuh phual kiti a hi. 

Bu a bungu in, a bung sanlam a te seku hi. A sanlam chu dungchan, 
khutsiktuk, chemsat, sipzawn, khutkalan tite a hi sek hi. Zia chuh bu hau dan 
tena a hi. 

Thingtang gam ah lo a en masau hi. Chun lo a vatu hi. Lo a halu hi. 
Mang a chawmu hi. Bu a tu hi. Lo ham a thou hi. Lo a phuaiu hi. Bu a atu hi. 
Bu a vuau’hi. Bu inlam in a thaku hi. Lovatna ah chempawng leh heicha a 
kimang hi. Lo thawna ah tuthaw a kimang hi. Bu atna ah kawite a kimang hi. 

Simlai - 22 

KIHELNA LEH GUALSIAK 



Kihelna chuh nunnawp a hi. Ziate chuh, Kau aw tawk tawk, Pi pe sel 
ah kawi, Abukawng kawng, Chingchi nit nit, Tual lai lum, Nungak haw tangval 
haw ki hel pim pern, Kihima bawl, Kichangmai law, tite a hi. 

Gualsiak chuh kidemna a hi. A hat zaw leh a zawng zaw ki-etna a hi. 
Ziate chuh: Kikai tua, Suktum khaw, Suang turn se, Kibawt, Kung kan, 
Taichawp tite a hi. Tulai in football, hockey, batminton, ring,basket ball, cricket, 
lawn tennis, chess tite a hi. Nidang lai in kibawt, suktum khaw hat pente chuh 
a za ma mau hi. 


SINNA 

1. Zil saktu innaupangte a sim sak di: 

(a) A bu kawng kawng 
Pi pe set ah kaw 
Chingchi nit nit 
Tual lai lum 

Kau aw tawk tawk 

(b) Gualsiak, suktum, suanglum kungkan, taichawp, 

2. Zilsaktu in a dawt ah naupangte Kam ah a dawnhu sak di. 

(a) Nunnawp, kihelna la hiat hiat gen in. 

(b) Gualsiak la hiat cheng gen in. 

(c) Tulai gualsiak la hiatle gen in. 

Simlai - 24 
ZOZAM 


Zozam kiti pak dawi um, 
Lo buk kimvel ah um, 

La pha’n la hawi hi. 

Vaikuan makai ka veipi, 
Vaichia nungkai ka veipi, 
Pak dawi um la hi. 

La pak eng le a hawi in, 
La pak san le a hawi in. 
La hoiu in la phau hi. 

Simlai - 25 


THAPI 



Thapi aw delawng delawng, 
Ka nau sumkuang 
Lei chu piak. 

Tuitaw lam ah 
Chuak tha dawn dawn; 

Tu zan kal ah 
Bang me la huan ia? 

Khuangbai anche 
Ka huan, ka huan ah, 

A ha ka bak ka bak ah; 

A tui ka hawp, ka hawp ah; 
Ka va king keng. 


Simlai - 26 


ABUKAWNG 

Abukawng kawng 
Laili kawng kawng 
Laili a pan than than 
Lanlai e, lanlai e, 

Zangsi a du kihuan than than 
Changmai a du thiak 
Thiak aw dam 


KAU AW TAWK TAWK 

Kau aw tawk tawk 
Khawi tiang tiang 
La hung gei ta'h? 


CHINGCHI NIT 

Chingchi nit nit 
A nuai ah gulsawkpi a um ah 
ka kicha le lawi ah 
Sambu thut thut 
Sambu thut thut 


